વિશ્વશાંતિ, સુખ અને માનવતાના પ્રચારના સંગઠન માટે યોજાયેલા આ સંમલેનમાં વ્રજરાજકુમાર મહોદયને કોંગ્રેસનલ રેકગ્નિઝેશન એવોર્ડથી સન્માનિત કરવામાં આવ્યા હતા. આ એવોર્ડ ન્યુ યોર્ક સ્ટેટ કોંગ્રેસમેન થોમસ સુઓઝી તરફથી સાઉથ એશિયન કોમ્યુનિટી લીડર અને નસાઉ કાઉન્ટીના ભૂતપૂર્વ ડેપ્યુટી કન્ટ્રોલર તેમ જ વૈષ્ણવ યુથ ઓર્ગેનાઇઝેશન તથા વૈષ્ણવ ટેમ્પલ ન્યુ યોર્કના દિલીપ ચૌહાણના હસ્તે એનાયત થયો હતો. આ પ્રસંગે ટીવી એશિયાના ચેરમેન પદ્મશ્રી એચ. આર. શાહ, વૈષ્ણવ ટેમ્પલ ન્યુ યોર્કના પ્રેસિડન્ટ અનિલ શાહ, વિનોદ શાહ, કેની દેસાઈ, ડો. નવીન મહેતા, ડો. શીતલ દેસાઈ, ડો. રેણુકા શાહ સહિતના સામુદાયિક અગ્રણીઓ ઉપસ્થિત રહ્યા હતા.